10 Satane o ne a na le lebaka la go tlhasela Baiseraele. Gakologelwa gore Mesia o ne a tshwanetse go tswa mo setšhabeng seo e bile ke ene a neng a tla tapeta Satane le go bontsha gore Jehofa ke ene a nang le tshwanelo ya go busa batho. (Genesise 3:15) Satane o ne a batla go senya kamano ya Baiseraele le Modimo, ka jalo, o ne a dira sotlhe se a ka se kgonang go ba leofisa. O se ka wa akanya gore fa Dafide a sena go dira boaka, Satane o ne a mo utlwela botlhoko. O se ka wa akanya gore o ne a utlwa botlhoko fa Moshe a latlhegelwa ke tshiamelo ya go tsena mo Lefatsheng le le Solofeditsweng. Tota Satane o itumela thata fa motlhanka wa Modimo a dira boleo jo bo masisi. Tota e bile, o dirisa seo go kgoba Jehofa.—Diane 27:11. 13. Mo go ba ba ikutlwang ba sa tshwanelege, Dikwalo di naya kgomotso efe?